Държавен вестник, бр. 43, 2009 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  43
9.1. Безусловна и неотменяема годишна бан­
кова гаранция, обезпечаваща изпълнението на 
задълженията за концесионно плащане, лихви 
и неустойки, както следва:
9.1.1. за първата година от срока на конце­
сията банковата гаранция е в размер 2000 лв.; 
гаранцията се представя в двумесечен срок от 
сключването на концесионния договор;
9.1.2. за втората и третата година от срока 
на концесията банковата гаранция е в размер 
2000 лв. и се представя на концедента до 31 яну­
ари на съответната календарна година;
9.1.3. за всяка следваща година банковата 
гаранция е в размер 50 на сто от дължимото 
концесионно плащане за предходната година 
и се представя на концедента до 31 януари на 
съответната календарна година.
9.2. Финансово обезпечение за изпълнение 
на дейностите по техническа ликвидация или 
консервация на миннодобивния обект и ре­
култивация на засегнатите земи. Видът на фи­
нансовото обезпечение и предвиденият размер 
на средствата се договарят между страните в 
концесионния договор.
9.3. Неустойки и лихви при неизпълнение 
и при забавено изпълнение на договорните 
задължения. Формите на неизпълнение, усло­
вията и редът за тяхното установяване, както 
и видът и размерът на санкциите се определят 
в концесионния договор.
10. Определя парично концесионно плаща­
не за единица добито подземно богатство за 
съответния период, както следва: 
10.1. Четири на сто от среднопретеглената 
продажна цена за съответния период, която се 
определя на основата на данни, предоставени 
от концесионера, но не по-ниска от пазарната 
цена, определена на базата на неконтролирани 
сделки между несвързани лица, а при износ – не 
по-ниска от минималната цена за съответния 
продукт по данни от „Минералс Прайз Уотч“.
10.2. Концесионното плащане за единица 
добито подземно богатство е не по-ниско от 
0,80 лв./тон и се индексира ежегодно с про­
цента на увеличение на цените на неметални 
полезни изкопаеми – индустриални минерали, 
по информация от Националния статистически 
институт.
10.3. Концесионерът внася минимално 
годишно концесионно плащане на базата на 
5100 тона флуоритова суровина и предвидените 
стойности за единица добито подземно богат­
ство по т. 10.2.
10.4. Концесионното плащане се внася от 
концесионера на 4 вноски 4 пъти годишно до 15 
дни след изтичането на съответното тримесечие 
по сметка, посочена от концедента. Начинът 
на изчисляване и сроковете за заплащане се 
определят в концесионния договор.
10.5. Размерът на концесионното плащане 
по т. 10.1 и на минималното концесионно пла­
щане по т. 10.3 се променят с допълнително 
споразумение към концесионния договор при 
промяна на законодателството, уреждащо реда 
за неговото определяне.
11. Концесионното плащане се дължи от 
момента на въвеждане в експлоатация на 
находището, но не по-късно от две години от 
сключването на концесионния договор. 
12. Концесионерът не дължи концесионно 
плащане за времето на реализиране на дей­
ностите, предвидени в съгласуван проект за 
техническа ликвидация или консервация на 
миннодобивния обект и рекултивация на за­
сегнатите земи, при условие че не се извършва 
добив на подземни богатства.
13. Министърът на икономиката и енергети­
ката внася по бюджета на община Чипровци, 
област Монтана, при условията и в сроковете 
по т. 10.4 30 на сто от внесеното от концесио­
нера концесионно плащане.
14. Упълномощава министъра на икономи­
ката и енергетиката:
14.1. Да проведе преговори и да сключи кон­
цесионния договор с „Н и Н Трейдинг“ – ООД, 
Република Италия, гр. Карара, в тримесечен 
срок от влизането в сила на това решение.
14.2. Да представлява Министерския съвет 
по концесионния договор с изключение на 
случаите по неговото прекратяване.
14.3. Да организира контрола по изпълне­
нието на концесионния договор.
15. Министърът на икономиката и енерге­
тиката да предявява вземанията на концедента 
по съдебен ред. 
Министър-председател:
Сергей Станишев
За главен секретар на Министерския съвет: 
Веселин Даков
Приложение
към т. 2
Координатен регистър на характерни точки 
от концесионната площ на находище „Лукина 
падина“ – участък „Птичи дол – Велин дол“, 
с. Железна и гр. Чипровци, община Чипровци
Координатна система „1970 г.“
Височинна система Балтийска
	 Точки	
Y	
X
	
№
	
1.	
8473101.1000	
4717026.5000
	
2.	
8472698.1000	
4717137.9000
	
3.	
8472692.7000	
4717052.9000
	
4.	
8472805.8000	
4717016.5000
	
5.	
8472928.6666	
4716799.5905
	
6.	
8470122.4040	
4718169.7035
	
7.	
8470310.5065	
4718546.2324
	
8.	
8472566.5120	
4717515.7147
	
9.	
8473114.7188	
4717130.2500
Концесионна площ: 1 356 250,7 кв. м.
8151